"Încercăm să identificăm noi zone în care vom colabora cu aliații pentru a exercita presiuni asupra regimului din Iran, pentru a neutraliza influența destabilizatoare și a limita puterea agresivă a Teheranului, în special susținerea acordată grupurilor teroriste", a declarat purtătorul de cuvânt al Pentagonului, citat de site-ul israelian Ynetnews.com. După prezentarea noii strategii față de Iran de către președintele SUA, Donald Trump, secretarul american al Apărării, James Mattis, a declarat că primul obiectiv va fi inițierea de discuții cu aliații din Europa, din Orientul Mijlociu și din alte zone ale lumii pentru a stabili în comun reacțiile la acțiunile Iranului.